Jimmy Muhumuza
Abany’ishengyero okuruga omu byanga by’abariisa baagira ngu nibaza kushagika ekiteiso ky’eishengyero eky’okuzibira abantu buntu kuba nibo bareeta emibazi y’amatungo omu ihanga ngu nikyo kireteire emibazi y’ebicupuri ey’amatungo yaayeyongyera.
Kurugirira ahari Col Fred Mwsigye nagira ngu gavumenti ekyererirwe kureta enkora egi ngu aha kuba emibazi yoona ey’amatungo tekiyamba batungi ekireteire amatungo gaabo kufa ahabw’okubura emibazi ekiresire endwara zitarikukira n’okwimukamu ezindi.
Ogu yayongyera yaagira ngu nayenda n’okureeta eiteeka erye omu ishengyero eri yayeta Veterinary Drugs and Feeds Bill erirahwere gavumenti kurwanisa emibazi y’ebicupuri egi kandi yagira ngu omu iteeka eri nayenda ekitongore ekya National Drugs Authority kuguma nikikora aha mibazi ey’abantu bonka reeru emibazi y’amatungu egume nekorwaho ekitongore ekindi .
Kandi Owek. Arinaitwe Rwakajara yaagira ngu ekintu ekyakumaraho enshonga ezi bakwate emibazi y’amatungo etari emwe n’emwe bagite omu byanga bitarikushushana ebya Uganda nka reru bareebe omubazi ogurakore gye
Ceyamaani w’akakiiko aka Agriculture omu ishengyero Hon Lawrence Akuguzubwe nagira ngu akakiiko aka kaketooroora omu ihanga kashanga ngu obuzibu obu abariisa baine n’obw’emibazi etarikukora.
yue_Hant lug_Latn run_Latn lug_Latn lug_Latn lug_Latn